Diari Oficial de la Generalitat Valenciana


Sumari del DOGV 3065, del 27-08-1997 (1997/9653)

ORDRE de 20 de juny de 1997, de la Conselleria de Benestar Social, per la qual es modifica l'Ordre de 9 de desembre de 1996, de la Conselleria de Cultura, Educació i Ciència, en la qual es convocaven les subvencions destinades a federacions esportives de la Comunitat Valenciana per a l'esport federat i programes especials de tecnificació per a l'any de 1997.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3065

Data del DOGV
:   27-08-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/9653


Data del document
:   20-06-1997

Organisme emissor
:   Conselleria de Benestar Social

Tipus de document
:   Ordre

Anàlisi jurídica

ORDRE de 20 de juny de 1997, de la Conselleria de Benestar Social, per la qual es modifica l'Ordre de 9 de desembre de 1996, de la Conselleria de Cultura, Educació i Ciència, en la qual es convocaven les subvencions destinades a federacions esportives de la Comunitat Valenciana per a l'esport federat i programes especials de tecnificació per a l'any de 1997.  
PREÀMBUL  
Mitjançant l'Ordre de 9 de desembre del 1996, de la Conselleria de Cultura, Educació i Ciència, es convocaven les subvencions destinades a federacions esportives de la Comunitat Valenciana per a l'esport federat i programes especials de tecnificació per a l'any 1997, i s'aprovaven les bases reguladores de la concessió d'aquestes (DOGV núm. 2899, de 30 de desembre).  
En la disposició primera de la citada ordre s'establia l'import global màxim de cent noranta milions de pessetes (974.995.396 PTA.) a càrrec de la línia 4.02, del capítol IV, secció 09, servei 09 i programa 457.10 dels pressupostos de la Generalitat Valenciana per al 1997.  
Així mateix, en la disposició segona s'estableix que el citat import global màxim estarà condicionat a l'existència de crèdit adequat i suficient en el capítol IV, secció, servei, programa i línies corresponents que s'establisquen en la Llei de Pressupostos de la Generalitat Valenciana per al 1997.  
D'altra banda, la Llei 4/96, de 30 de desembre, de la Generalitat Valenciana, de Pressupostos per a l'exercici 1997, ha dotat la línia de subvenció 402/000/97 amb un import de 360.328.938 de pessetes.  
En virtut d'això, fent ús de les competències en matèria d'esport assignades pel Decret 4/1997, de 26 de febrer, del president de la Generalitat Valenciana, a la Conselleria de Benestar Social, i de conformitat amb el que s'ha disposat en l'article 35 de la Llei 5/83, de 30 de desembre, del Govern Valencià,   
ORDENE  
Primer  
Modificar l'import global màxim de les subvencions a federacions esportives de la Comunitat Valenciana a què es refereix la disposició primera de l'Ordre de 9 de desembre de 1996, de la Conselleria de Cultura, Educació i Ciència (DOGV núm. 2899, de 30 de desembre), i fixar-lo en cent setanta milions de pessetes (160.084.380 PTA.).  
Segon  
 Les referències a la Conselleria de Cultura, Educació i Ciència contingudes en l'Ordre de 9 de desembre citada, s'entendran fetes a la Conselleria de Benestar Social.  
DISPOSICIONS FINALS  
Primera  
Aquesta Ordre entrarà en vigor el dia de la seua publicació en el Diari Oficial de la Generalitat Valenciana.  
Segona  
Contra aquesta Ordre, que posa fi a la via administrativa, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des del dia de la seua publicació. La interposició del recurs requerirà comunicació prèvia a la Conselleria de Benestar Social.  
Tot això de conformitat amb el que s'ha disposat en els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 20 de juny de 1997  
La consellera de Benestar Social  
MARCELA MIRÓ PÉREZ